《和石太傅钱清僧舍围炉余时先往萧山不预其会》
宋代·华镇

后进多年仰硕肤，相逢如恨日将晡。欢怀想不辞醇酎，高论应须出大炉。

丽藻旧钦梁上客，清风今识汉潜夫。初惭不预芝兰列，和得阳春愧已无。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。